CELEX: 62009CA0440
Language: lv
Date: 2011-03-03 00:00:00
Title: Lieta C-440/09: Tiesas (piektā palāta) 2011. gada 3. marta spriedums ( Sąd Najwyższy (Polijas Republika) lūgums sniegt prejudiciālu nolēmumu) — Zakład Ubezpieczeń Społecznych Oddział w Nowym Sączu/Stanisława Tomaszewska (Migrējošu darba ņēmēju sociālais nodrošinājums — Regulas (EEK) Nr. 1408/71 45. panta 1. punkts — Valsts tiesiskajā regulējumā paredzētais minimālais laika posms tiesību uz vecuma pensiju iegūšanai — Citā dalībvalstī pabeigta iemaksu laika posma ņemšana vērā — Summēšana — Aprēķināšanas noteikumi)

30.4.2011   
            
            
               LV
            
            
               Eiropas Savienības Oficiālais Vēstnesis
            
            
               C 130/5
            
         Tiesas (piektā palāta) 2011. gada 3. marta spriedums (Sąd Najwyższy (Polijas Republika) lūgums sniegt prejudiciālu nolēmumu) — Zakład Ubezpieczeń Społecznych Oddział w Nowym Sączu/Stanisława Tomaszewska
   
   (Lieta C-440/09) (1)
   
   (Migrējošu darba ņēmēju sociālais nodrošinājums - Regulas (EEK) Nr. 1408/71 45. panta 1. punkts - Valsts tiesiskajā regulējumā paredzētais minimālais laika posms tiesību uz vecuma pensiju iegūšanai - Citā dalībvalstī pabeigta iemaksu laika posma ņemšana vērā - Summēšana - Aprēķināšanas noteikumi)
   2011/C 130/09
   Tiesvedības valoda — poļu
   
      Iesniedzējtiesa
   
   
      Sąd Najwyższy
   
   
      Lietas dalībnieki pamata procesā
   
   
      Prasītāja: Zakład Ubezpieczeń Społecznych Oddział w Nowym Sączu
   
   
      Atbildētāja: Stanisława Tomaszewska
   
   
      Priekšmets
   
   Lūgums sniegt prejudiciālu nolēmumu — Sąd Najwyższy — Padomes 1971. gada 14. jūnija Regulas (EEK) Nr. 1408/71 par sociālā nodrošinājuma sistēmu piemērošanu darbiniekiem un viņu ģimenēm, kas pārvietojas Kopienā (OV L 149, 2. lpp.) 45. panta 1. punkta, kā arī Padomes 1972. gada 21. marta Regulas (EEK) Nr. 574/72, ar kuru nosaka īstenošanas kārtību Regulai (EEK) Nr. 1408/71 (OV L 74, 1. lpp.), 15. panta 1. punkta a) apakšpunkta interpretācija — Vecuma pensija, kas tiek paredzēta, pamatojoties uz iemaksu noteiktu ilgumu — Pabalsta aprēķina metode — Citā dalībvalstī pabeigto un attiecīgajā dalībvalstī pabeigto iemaksu laika posmu summēšana pirms vai pēc papildu laika posmu pievienošanas, kas paredzēta valsts likumā, kas palielina iemaksu laika posmus par vienu trešdaļu
   
      Rezolutīvā daļa:
   
   Padomes 1971. gada 14. jūnija Regulas (EEK) Nr. 1408/71 par sociālā nodrošinājuma sistēmu piemērošanu darbiniekiem, pašnodarbinātām personām un viņu ģimenēm, kas pārvietojas Kopienā, redakcijā, kas atjaunināta un papildināta ar Padomes 1996. gada 2. decembra Regulu (EK) Nr. 118/97 un kurā grozījumi izdarīti ar Eiropas Parlamenta un Padomes 2006. gada 18. decembra Regulu (EK) Nr. 1992/2006, 45. panta 1. punkts ir jāinterpretē tādējādi, ka, nosakot valsts tiesībās paredzēto minimālo obligāto apdrošināšanas laika posmu, kas nepieciešams, lai migrējošam darba ņēmējam būtu tiesības uz vecuma pensiju, attiecīgās dalībvalsts kompetentajai iestādei, nosakot šīs dalībvalsts tiesībās paredzēto ierobežojumu, kuru attiecībā pret iemaksu laika posmiem nedrīkst pārsniegt tiem pielīdzināmie laika posmi, ir jāņem vērā visi migrējošā darba ņēmēja karjeras laikā, tostarp citās dalībvalstīs, pabeigtie apdrošināšanas laika posmi.
   
      (1)  OV C 37, 13.02.2010.